經數:一七六四

經名:大般涅槃經義記卷第七

頁數:八○一

上	欄

不可思議總嘆顯深. 下別顯之. 衆生不信對

下顯深. 佛菩薩見寄上顯深. 前言菩薩所得

非大. 今以何義言菩薩見. 以諸菩薩未能窮

證前說非大. 隨分契會故此云見對因顯

中先問後釋. 多因緣得名爲大. 於中初法

次喩後合備德顯中云何復名重問起發.

下對釋之. 明具常樂我淨義故名之爲大. 先

明我義. 初法後喩. 法中有四. 一擧大我釋大

涅槃. 二擧自在釋成大我. 三廣顯自在成彼

大我. 四就大我結大涅槃. 有大我故名大涅

槃是初段也. 涅槃無我大自在故名爲大我

第二段也. 宣說有我懼同情取故說無我. 雖

無神主而有自在故名爲我. 云何名爲大自

在下第三段也. 先徵後辯. 有八擧數. 進任由

己故名自在. 下辯其相. 一多少自在. 二大小

自在. 三輕擧自在. 四自在自在. 亦得名爲所

作自在. 於中有三. 一示無量形各令有心. 佛

心充遍故令有之. 二作一事令人異辯. 三住

一土十方齊現. 五根用自在. . 一一根中具一

切用. 六知法自在一切諸法自然現心而無

分別. 七起說自在於敎於義說之無盡. 雖有

所說心無分別. 八遍滿自在. 身充法界. 此第

三竟. 如是大我名涅槃下是第四段. 就我結

成涅槃大義. 下以喩顯. 大涅槃中具八自在

名多珍異. 德義曠周名曰無邊. 皆先立喩後

合可知次以大樂顯涅槃大. 先總標擧. 下

別顯之. 初擧四數大涅槃中無有受樂. 但有

此下四種樂故名之爲樂. 下辯其相. 先問後

釋. 一斷受樂. 二寂靜樂. 三覺知樂. 四不壞樂.

中	欄

亦名常樂. 斷受樂者地持論合說滅盡定以

爲斷受. 此說涅槃. 文中有三. 一正明斷受以

之爲樂. 二樂有二下對彼凡夫樂受辯異. 三

有三受下對彼凡夫捨受辯異. 前中斷樂列

其名字. 此言卽顯斷受義也. 諸受皆斷樂受

最勝. 對勝以彰偏言斷樂. 不斷樂下釋彼斷

受以爲樂義. 先反後順. 以不斷樂名爲苦故.

斷以樂受得名爲樂. 反中初言不斷樂者則

名爲苦. 如上文說名爲壞苦名爲行苦. 若

有苦者不名大樂不得名爲涅槃大樂. 順中

斷樂則無有苦□向初句. 無苦無樂名爲大

樂□向後句. 無彼樂受則無行壞二種苦故

名無苦樂. 涅槃之性無苦樂下明斷受樂是

1涅槃. 以是義下將義顯體成涅槃大次對

凡夫樂受辯異. 說樂濫彼故須辯異. 先擧. 次

列. 下辯其異. 凡樂無常是故無樂簡凡異聖.

諸佛常樂故名大樂彰聖異凡下對凡夫捨

受辯異. 前說斷樂相同捨受故須辯異. 先擧

三受. 次列三名. 下就辯異. 不苦不樂是亦爲

苦捨異涅槃. 是亦名爲行苦壞苦. 涅槃雖同

不苦不樂然名大樂涅槃異捨. 以大樂下將

義顯體成涅槃大寂靜樂中先列其名. 此

猶是前寂滅樂也. 息苦名寂. 涅槃性寂彰彼

寂樂是涅槃樂. 何以下釋. 以大寂下將義顯

體成涅槃大覺知樂中先列其名. 非一切

下釋知爲樂. 先反後順. 以大樂下將義顯體

成涅槃大. 不壞樂中先列其名. 生死法中

破壞名苦. 是故涅槃不壞名樂. 身2若壞下釋

彼不壞以爲樂義. 先反後順. 以大樂下將義

下	欄

顯體成涅槃大世間名下釋難顯常成涅

槃大. 釋何等難. 德王上言涅槃有名卽是無

常. 佛今釋之. 涅槃之名無而强立故得爲常.

常故名大. 經文之中雖不言常其義正當. 文

中有二. 一明涅槃無名强立. 二譬如有法不

可稱下約前所顯彰涅槃大. 前中初先汎明

一切世俗名字置立不同. 先擧二門. 後辯可

知. 下約顯法. 涅槃如是無因强立同向後門.

於中初法次喩後合. 下明大中. 先喩後合

下以淨義顯涅槃大. 淨故名大總以標擧. 下

別顯之. 先問擧數. 何等四下問以辯相. 初一

果淨. 第二因淨. 此二斷德. 第三身淨. 第四心

淨. 此二行德. 如地持中亦說四淨. 一者身淨.

二者心淨. 三境界淨. 四者智淨. 彼身與心與

此相似. 境淨智淨與此不同. 法門差別不可

一等初果淨中二十五有名爲不淨. 能斷

名淨正解淨義. 淨卽涅槃攝德歸體. 亦名有

下拂疑顯德. 疑有二種. 一無. 二有. 聞前永斷

二十五有謂言全無. 故今拂遣如是涅槃亦得

名有. 聞其說有謂同世有. 故復拂遣涅槃非

有隨俗說有. 於中初法次喩後合. 此論斷德

故言非有. 若據身心二淨以論實有非無第

二門中業淨列名. 次辯其相. 凡業不淨擧穢

顯淨. 佛業淸淨彰淨異穢. 以大淨下將義顯

體成涅[&FFFF]#大第三門中身淨列名. 次辯其

相. 身若無常擧穢顯淨. 如來常下彰淨異穢.

以大淨下將義顯體成涅槃大第四門中心

淨列名. 次辯其相. 有漏不淨擧穢顯淨. 佛無

漏下彰淨異穢. 以大淨下將義顯體成涅槃

經數:一七六四

經名:大般涅槃經義記卷第七

頁數:八○二

上	欄

大是名初德總以結之第二德中初問.

次辯. 後總結之. 辯中宣說五通爲體. 義如別

章. 此應具論. 文中初先開列章門. 昔所不

得而今得者是身通中轉變神通. 凡夫二乘

所不能得菩薩得之. 餘皆如是. 不見而見

是天眼通. 不聞而聞是天耳通. 不到而到是

身通中飛行神通. 十方遠處餘人不到菩薩

能到. 此與初門同是身通. 何不一處在此別

列. 爲彰身中作用別故. 不知今知是其他心

宿命二通. 下辯其相. 解初門中文別有三. 一

問答總顯. 二別對二乘彰昔不得而今得義.

三別對凡夫. 初中先問. 所謂神通對問略辯

第二段中先擧二數. 內外列名. 隨事作用

名之爲外. 依理發通說之爲內. 下辯其相. 明

其外者與外道共. 不說以爲昔所未得. 內中

有於大小之別. 大與小異是故名爲昔所未

得. 辯外可知. 內中初先牒以擧數. 次列二名.

下顯不同. 菩薩所得不與聲聞□支佛共略

顯不同. 下廣顯之. 先問次辯. 二乘神通一心

一作不得衆多明小異大. 菩薩不下彰大異

小. 先辯後釋. 以得涅槃之勢力故. 是則下結

自下第三別對凡夫明昔不得. 又復云何重

問起發. 身心自在對問略辯. 何以下釋. 於中

初先明凡異聖. 凡夫身心不得自在總明異

聖. 或心隨身或身隨心別顯異聖. 云何下釋.

菩薩不下辯聖異凡. 是則下結復次菩薩

所現身下超釋第四不到而到. 何故不次. 此

與初門同是身通. 故因向前辯明菩薩身心

自在不相隨逐. 乘卽就之明能到也. 於此文

中	欄

中有七復次. 一明菩薩所現身相多如微塵

遍至十方. 二能變身細如微塵遍至十方. 三

能化大身入一塵中. 四能以一聲遍聞十方.

五能身心大小自在不相隨逐. 六能身心作

業自在不相隨逐. 七能以一身令人異見. 初

中先辯. 後總結之第二段中何故復名昔所

未到重問起發. 下對釋之. 聲聞□支所不能

到擧小顯大. 菩薩能到明大異小. 是故下結.

一切聲聞□支佛等重顯前小. 聲聞□支不

能變身如細微塵至□沙界是一不及. 身若

動時心亦隨動是二不及. 菩薩不下重顯前

大. 菩薩不爾心雖不動□向後句. 身無不至

□向初句. 故名下結. 第三段中初明菩薩能

化大身入一塵中. 菩薩化身如三千界是其

一能. 以此大身入一塵身是其二能 其身爾

時亦不隨小是其三能. 次擧小顯大聲聞緣

覺雖復化身如三千界同向初能. 不能以此

入微塵身□前第二. 於此事中尙不能下□

前第三. 是名下結. 第四段中初明菩薩能以

一音令三千界衆生悉聞. 次明菩薩心不自

念. 後明菩薩口不自說. 於中初先正明不說.

若言已下擧過彰離. 先擧其過. 後彰離也. 以

是下結. 第五段中明能身心大小自在不相

隨逐. 一切凡夫身心相隨擧凡顯聖. 菩薩不

下彰聖異凡. 先辯. 次釋. 以是下結第六段

中辯明菩薩作業自在不相隨逐. 先辯後結.

辯中三對. 菩薩無量阿僧祇劫遠酒不飮而

心亦動是第一對. 遠酒不飮明身寂靜. 心無

不爲故稱亦動. 心無悲苦身亦流淚是第二

下	欄

對. 心常住於第一義中不見衆生故無悲苦.

隨化憂酸故身流淚. 實無恐怖身亦戰慄是

第三對. 心常安 寂故無恐怖. 爲物驚恐故

身戰慄第七可知下次解釋不聞而聞.

初先正辯. 德王言下問答重顯. 前中云何牒

問發起. 下釋有四. 一取相修. 先取聲相而爲

方便. 是義云何. 菩薩先得四根本禪極令純

熟. 然後取彼種種聲相. 或小作大想或遠作

近相還入定中. 定後復作. 如是多返. 後入定

中發生智慧. 以一無□斷障通壅. 然後隨意

欲聞卽聞. 二以修集下明取相成. 能聞無量

三千界聲. 三復轉下明破相修. 四得異耳下

明離相成. 得異耳根異聲聞等總明所成. 何

以下釋. 釋中有三. 一上下不同. 二乘依於初

禪四大所成耳根. 唯聞初禪已下音聲. 上則

不聞. 餘地類然. 菩薩隨依何地發通上下普

聞. 二寬狹不同. 二乘唯聞一三千界所有音

聲不能無量. 菩薩悉能. 以是下結. 三緣心不

同. 二乘取相. 菩薩初無聞聲之相. 乃至不作

定相果相. 以是下結自下第二問答重顯.

前有何難而復顯乎. 前說菩薩雖聞音聲不

作聞相乃至不作定相果相. 此義難解故須

1更明. 有兩問答. 初難向前無定無果如來

爲解. 德王下復乘言重難如來爲解就初

難中若佛所說不作定果是義不然牒以直

非. 何以下釋. 釋中先徵. 下對辯非. 於中先就

善果設難. 後就惡果. 善中初言如來先說若

聞是經必得菩提牒佛上言. 佛前如來性品

之中言聞是經定得菩提故今牒之. 今云何

經數:一七六四

經名:大般涅槃經義記卷第七

頁數:八○三

上	欄

下徵破此1言. 若得菩提牒擧前義. 卽是定下

徵此所說. 就惡難中聞惡聲故則生惡心生

惡心故則至三塗直立道理. 若至已下徵破

不定下佛先嘆. 後爲辯釋. 先2答善果. 答其

所問後3酬惡果. 善中初先釋通此語明無

定果. 汝言若人聞我說下解通上言明其聞

經得菩提義. 前中初明諸佛如來不作定說.

夫涅槃者非聲果下明其法體定不定義前

中初先反擧說非明佛不說. 先擧佛說. 下顯

其非. 非佛是魔明其人非. 生死之相遠涅槃

相明其行非. 何以故下正明不說. 先徵後辯.

辯中初明佛說不定. 譬如刀下破他定說. 先

擧刀喩. 次就破定. 以是義下約之顯法下

明法體定不定中. 先明不定. 亦可定下明其

定義. 明不定中初辯後結. 辯中四句. 一正明

涅槃體非聲果. 性出自古不依言敎. 方便修

生故非聲果. 二若使涅槃是聲果下破邪顯

正. 若是聲果本無今有. 方便修生故非常法.

三譬如下顯向後句. 先喩後合. 喩中初言譬

如世間從因生法擧其喩事. 有因有果無因

無果因無常故果亦無常顯其喩相. 所以下

釋. 先問後解. 因果相作故是無常. 因亦作果

明因無常. 如三月穀望後名因望前名果. 以

是果故因非定因所以無常. 果亦作因明果

無常. 如八月穀望前名果望後是因. 以是因

故果非定果所以無常. 以是下結. 以是因果

迭相作故諸法不定. 法不定故一切無常. 若

使涅槃從因生下合之顯法. 此第三竟. 四4而

是涅槃不從因下顯前第一明非聲果. 不從

中	欄

因生故非聲果. 上來廣辯. 以是義下結成不

定上明不定. 下次明定. 涅槃亦定亦可言

果略以標擧. 定如下釋. 了因所顯故名爲果.

云何下釋. 先問後解. 三義釋之. 常樂我淨就

德辯定. 無生老等離過論定. 一闡提等約人

明定上來解釋此德之中無定無果自

下釋上聞涅槃經得菩提義. 先牒難詞導其

不解. 次○許說. 下正爲釋. 謂聞是經不作字

相不作句相. 乃至不取一切法相方得菩提.

非取相得上來就善釋通其難. 下次就惡.

先牒直非. 何以下釋. 於中三句. 初非惡聲乃

是惡心對問略釋. 二者何下重爲顯之. 雖聞

惡聲心不生惡是故當知非因惡聲釋前非以

惡聲而至. 而諸衆生因煩惱下釋前是果乃

是惡心. 三若聲定下破其定義. 若聲有定諸

有聞者悉應生惡以聲徵心. 或生不生當知

無定以心破聲. 以無定下約心顯聲自下

第二德王重難. 聲若不定云何菩薩不聞而

聞. 佛答可知次釋天眼. 先問後解. 解中初

言菩薩修經先取明等. 修通方便. 修之方法

與天聞同. 以修習故得異眼. 下明修所成. 准

前天耳亦應有 其兩修成. 今略不辯. 得異

眼根異聲聞等略明不同. 云何異下廣顯不

同. 先問後辯. 辯中有二. 一明小異大. 二彰大

異小. 小異大中略有三種. 一依地不同. 始從

欲界乃至四禪隨用何地四大成眼. 但見自

地又下地色不見上地. 問曰天眼依於四禪

根本定生. 欲界無定不起天眼. 今云何言若

依欲界四大眼根不見初禪. 釋言此義論者

下	欄

不同. 若依毘曇. 身在欲界修天眼者. 依於上

禪發得上地淸淨四大所造眼根. 與欲界眼

同在一處. 用之遠見. 一向不用欲果之眼而見

遠色. 如在欲界. 乃至三禪修上天眼類之同

爾. 若依成實. 身在欲界修天眼者以依上禪

修天眼故令欲界眼淸淨遠見. 不說上禪別

生眼根與下地眼一處遠見. 如人服藥令眼

明淨. 彼亦同爾. 如在欲界乃至三禪修上天

眼類亦同然. 此經所說多同毘曇. 欲界地中

實無依禪所生天眼非無欲界有報天眼. 六

欲諸天亦有修道得羅漢故今通說之. 故言

欲界四大眼根不見初禪. 二自他不同. 聲聞

緣覺但見外色不見自眼. 三寬狹不同. 聲聞

緣覺極遠唯見一三千界不能寬多大異小

中有八復次. 一明菩薩報得眼根不修從習

常能見己微妙色身悉是骨相不同二乘二

雖見他下明能遠見心無取著. 先辯後結. 辯

中雖見□河沙世界能遠見也. 不作色等無

取著也. 無取有四. 一於色中不取有相. 二作

因緣相知非有無. 三不作見下於見及眼不

取有相. 四唯見緣下於眼見中知非有無. 爲

明眼見非定有無. 約色顯示. 唯見緣者見色

是其眼見家緣. 若無此色眼則不見故名爲

緣. 非因緣者見色空寂. 無法可爲眼見家緣.

下廣顯之. 云何因緣牒問初門. 色是眼緣當

義正解. 色是眼家生見緣也. 若色非下難破

非緣以成緣義. 以是義下結色爲緣. 非因緣

者牒向後門. 菩薩雖見不生色想故曰非緣.

以是義下結異二乘. 此第二竟三以是義

經數:一七六四

經名:大般涅槃經義記卷第七

頁數:八○四

上	欄

故一時遍下明能頓見不同二乘. 頓見十方

一切佛故四以是義故能見塵下所見微細

不同二乘五以是異故雖見自下能見自眼

不同二乘六見色無常不同二乘七見衆

生三十六物不淨充滿不同二乘八見色知

相不同二乘. 於中乘明觸衣知根. 此一復次

義有兩兼. 從前猶明不見能見.  從後卽顯不

知能知. 文別有四. 一明眼見色知根大小.

二明觸衣知根善惡. 三以是義下結等知義.

以是義故昔所不知而今知者結前觸衣知根

爲知. 以一見故昔所不知而今知者結前見

色知根爲知. 簡觸衣知根故言一見. 四以

此知下結成見義. 良以見色知根義故昔所

不見而今見也下次解釋不知能知. 於此

門中義分有二. 一知他心. 二知宿命. 文別有

三. 一知他心性. 二知宿命. 三知他心相初

中先問. 下釋有二. 一破情顯理知有常無. 二

云何知下破空顯實知無常有. 前中初言雖

知貪等是知有也. 辯有兼無是以言雖. 心法

無量且擧煩惱. 初不作下是知無也. 於中有

二. 一離有相. 不取心王名不作心. 不取想等

名不作數. 不見有人能起彼心名不作衆生.

亦不見心攀緣境界名不作物. 二修空相. 修

第一義畢竟空相正明修空. 何以下釋. 以常

修集性相空故名畢竟空. 於因緣中無有定

實名爲空性. 因緣亦無故曰空相. 以修下結

就後破空顯實門中云何爲知. 知無有我

無有我所是知無也. 知諸衆生皆有性下是

知有也. 知生有性正明知有. 以佛性下約果

中	欄

顯有. 如此皆下就人辯異. 以是下結. 准驗斯

文以空爲窮判知不了次論宿命. 先問次

辯. 菩薩修經念過去等修通方便. 於一念

下明其所成異於二乘. 得殊異智異聲聞等

總明其異. 云何下別. 別有多門. 然今且明緣

心不同. 聲聞緣覺念過去世而作種性至怨

憎相明小異大. 彼知性空未能空於因緣之

相. 緣相不泯人相還立故有種性怨憎等相.

菩薩不下明大異小. 法相旣無人相安寄. 故

無種性至怨憎相. 於中初先明離有相後修空

相. 是名下結下次明知他心之相. 先問次

辯. 菩薩修經得他心智異聲聞等總顯其異.

下別顯之. 別中初約凡心辯異. 二乘別知. 菩

薩能頓. 於中初問次辯後結. 下約聖心. 初擧

次辯. 菩薩一念知須陀洹十六心別. 二乘不

能. 依成實論. 亦約須陀十六聖心明知差別.

與此少異. 彼中乃就遲速辯異. 菩薩之人欲

知初心卽能知之. 餘心亦爾. 緣覺之人欲知

第三至第七心方乃知之. 何故偏言欲知第

三. 第三心者是苦比忍. 其他心通依上禪起.

欲知他人無漏心時還緣觀上無漏之心同地

易知. 於彼觀上無漏心中苦比爲首故偏言

之. 以何義故至第七心方乃知乎. 第七心者

是集1此忍. 緣覺欲知苦比忍心擬意觀察. 彼

心已謝起苦比智. 緣覺尋觀追而不及. 卽於

上界集上伺之. 彼須陀洹已捨上苦. 緣欲界

集起集法忍及集法智. 從比智後復緣上集

起集比忍及集比智. 彼緣覺人由前集上伺

心之力集比忍生卽便覺知. 是故偏言至第

下	欄

七心方能知矣. 聲聞之人欲知第三次第急

尋. 至第十六道比智心方始得知. 有此不同

是爲第二是總結也第三德中初問. 次辯.

後總結之. 辯中宣說慈無量心以爲德體. 四

無量心皆是此德且就初擧. 又復諸行有分

相門有攝相門. 若據分別四行各別. 若據攝

相擧一爲首餘皆入中. 今就攝相故擧一慈

統收餘三. 文中初言捨慈得慈得慈不從緣

略以標擧. 謂捨一切攀緣之慈得彼平等無

緣大慈. 此無緣慈證實以成. 據實反望由來

無緣知從何生. 故說得時不從因緣. 下別顯

之. 別中有四. 初番約法捨相得實. 後三約人

捨僞會眞. 就初番中先問後辯. 辯中約境捨

世諦慈得眞諦慈. 若約心識捨妄識慈得眞識

慈. 若據行修捨緣觀慈得無緣慈. 後三何別.

初捨凡夫善法之慈得菩薩慈. 第二捨彼凡

夫之人不善之慈得如來慈. 彼闡提等何處

有慈而言捨乎. 解云. 此等同類同行亦相親

愛名爲慈矣. 問曰菩薩云何已得如來之慈.

於佛深慈隨分剋證故名爲得. 問曰. 所得如

來之慈與前句中菩薩之慈有何差別. 解言

順化2巧益之義是菩薩慈. 行非通道名如來

慈. 故維摩中菩薩行非名通佛道. 第三捨彼

凡夫二乘取相之慈得無緣慈. 先問後辯. 凡

夫取著衆生之相. 二乘取著諸法之相. 故須

捨之. 彼黃門等云何名慈. 黃門無根二根女

人□情相愛名之爲慈. 屠膾獵師養□鉤等

愛好所殺亦名爲慈. 明所得中初辯後釋. 是

名下結第四德中初問起發. 次釋. 後結. 有

經數:一七六四

經名:大般涅槃經義記卷第七

頁數:八○五

上	欄

難解者問答重顯. 釋中宣說十事爲體. 先初

擧數. 次列其名. 根深難拔明能立始. 不放逸

心能爲佛本故名爲根. 與實相俱增長不壞

名深難拔. 二於自身生定想者彰能趣終. 自

念己身定得菩提名生定想. 下八具行. 前五

攝福. 後三攝智. 福中初二修淨土行. 不觀福

田及非福田修施淨土. 心有分別得土不淨

故不觀田及與非田. 平等心施能淨佛土. 修

淨土者修戒淨土. 以修戒故得土嚴淨後三

是其起法身行. 滅除有餘斷除業緣離穢身

行. 除斷殘苦名滅有餘. 斷離殘集名除業緣.

業是正因. 煩惱爲緣. 下文釋中此之二門通

名有餘. 有餘有三. 一煩惱餘猶此緣也. 二是

餘業猶此業也. 三是餘苦猶此有餘. 修淨身

者攝淨身行. 精修十善故能淨身. 後攝智中

了知. 諸緣明攝對治. 下二離障. 離諸怨敵. 除

障道過. 斷業煩惱及破八魔名離怨敵. 斷除

二過離生死過. 亡因絶果名除二邊下廣

釋之. 解初門中初問次辯. 根名不放正出根

體. 謹攝之心是不放逸. 次解根義. 先問後辯.

謂菩提根對果正論. 諸佛善本皆不放逸重

復顯之. 不放逸故餘善增下解深難拔. 拔則

不增. 增故不拔. 於中初擧餘善轉增正明難

拔. 以能增下嘆以顯勝. 此二爲門. 如諸跡下

顯向後門最勝之義. 十二復次. 皆初立喩後

合可知. 以是義下顯向初門令善增長. 於中

初先乘前顯後. 以前門中不放逸法令餘善

增故深難拔. 云何下釋. 先問次辯. 以增長下

結成難拔. 以是義下總結初行第二行中

中	欄

初問次辯. 辯中於身生決定等明起定心. 不

作狹等離不定心. 先開三門. 不狹一門. 不小

第二. 不變第三. 下重顯之. 不作聲聞□支佛

心釋前不小. 不作魔心及自樂心樂生死心

釋前不變. 常爲衆生心慈悲心釋前不狹. 是

名下結. 初先略結. 我於來下牒以重結第

三門中初問次辯後總結之. 辯中有二. 一擧

劣顯勝. 先辯福田. 若有念下明偏執過. 偏執

此等爲福田故. 福田至少名爲狹劣二辯

勝過劣. 於中初明菩薩觀生無非福田. 常觀

諸佛所說已下觀一切施齊得淨報. 前中初言

觀一切生無非福田總□前過. 何以下釋. 先

問後解. 以善修1集. 異念處故對問略釋. 平

等法性是衆生體. 菩薩獨觀餘人不見名異

念處. 菩薩修此故觀一切無非福田. 下重顯

之. 修異念故見諸衆生本性皆淨故無持戒

毁禁之別觀一切施得淨報中. 說施雖四後

得淨故總以標擧. 下別顯之. 先明四施. 初問

次列. 下廣釋之. 解初問中初門次辯. 於者具

有戒聞智慧有世諦行. 知施及果有世諦解.

受者破戒入第一義壞世諦行. 專著邪見證

第一義壞世諦解. 是名下結. 餘門類爾. 下次

明其俱得淨報. 於此四中持戒正見得世淨

報. 破戒邪見得出世間離相淨報. 持戒正見

得世淨報相顯易知不勞解釋. 破戒邪見得

淨福報義隱難識今偏釋之. 文中初言若如

是者云何復言得淨果報徵前起後. 若如向

來施及受者破戒邪見是爲極惡. 云何說言

俱得淨報. 下釋有四. 初言無施無報故淨對

下	欄

問略釋. 壞世諦相證第一義故名爲淨. 二若

不見下□犯爲持成得淨報見第一義. 無施

報者行無罪過解不遠理. 是故此人不名破

戒專著邪見. 三若依聲聞言不見下釋通向

前持犯二言. 以何義故不見施等前說以爲

破戒邪見. 今復說爲不名破戒專著邪見. 故

今釋之. 依聲聞法不見施等名爲破戒名爲

邪見. 若依是經名持正見. 四有異念下釋大

異小. 何故依此大涅槃經偏得名爲持戒正

見. 依小不爾故今須釋. 有異念處菩薩修集

是故不見持戒破戒施及報等名持名正以

是義下總結此行第四行中初問次辯. 辯

中菩薩自離十惡願益衆生故能淨土. 是名

下結次解第五及第六門. 前分二門. 今此

通合名爲有餘. 於中初問次辯後結. 辯中初

擧. 次列三名. 煩惱餘報是生死緣. 餘業是因.

此二猶前所斷業緣. 餘有是其生死之果. 此

猶是前所滅有餘下廣釋之. 煩惱餘報就

凡夫說. 餘業就彼小乘人中學人宣說. 餘有

就彼小乘人中無學人說. 蓋隱顯耳. 煩惱餘

中先問次辯. 煩惱無量. 今且就其貪瞋癡慢

四使說之. 以此四使緣事而起受惡果故. 一

一之中皆初習起. 次墮三塗. 後生人中受其

餘報. 皆有在家出家之別. 下明菩薩對治修

斷餘業之中. 先問次辯. 凡夫所作名凡夫

業. 聲聞所受名聲聞業. 下就聲聞差別論之.

須陀洹人七有業者總相論之. 依智度論. 須

陀洹人天上人中七返往來受十四生. 今就

往來總言七有. 斯陀二有細別論之. 彼於欲

經數:一七六四

經名:大般涅槃經義記卷第七

頁數:八○六

上	欄

界天上人中一往一來便般涅槃故說二有.

阿那含人受色有者. 那含亦受無色有業. 就

下論之. 下明菩薩對治修斷明餘有中. 初

問次辯. 言阿羅漢得阿羅漢果□支佛得□

支果者標別其人. 餘有在於無學果處所以

擧之. 無業無結而轉二果正辯其相. 分段結

業無學已盡故無結業. 而彼結業二家殘果

無學猶有. 更須轉滅名轉二果. 是名下結. 如

是三下總牒結斷修淨身中先問後釋. 釋

中有三. 一明修習三十二相. 於一一相百福

修之. 言百福者. 五品心中修行十善卽爲五

十. 始修五十終成五十合爲百福. 用此成滿

三十二相名修淨身. 此明共因. 下師子中說

不共因. 左右言耳. 二明修習八十種好. 先問

後辯. 今此但明修之所爲不辯修法. 諸經例

無. 文中初先明世衆生事八十神. 次明菩薩

爲之修好. 何以下釋. 以是下結. 三總明其修

身所爲. 有四復次. 明爲菩提故修相好. 皆初

立喩後合可知. 以是下結了知緣中先問

次解. 解中先就色法明知. 不見相者不見靑

黃赤白等相. 不見緣者不見生色之因緣也.

又亦不見四大以爲造色因緣. 不見體者不

見質□以爲色體. 不見出者不見色法初生

出也. 不見1法. 滅者不見色法終盡滅也. 不

見一者不取總相. 不見異者不取別相. 不見

見者不見有人能見色也. 不見相者不見能

見之相貌也. 不見受者不見有人領受色也.

何以下釋. 知法但是因緣虛集. 如色一切亦

如是者以色類餘一切法也. 是名下結離

中	欄

怨敵中初牒次解. 解中先明離煩惱怨. 次離

業怨. 後離魔怨. 離煩惱中先明是怨. 後明非

怨. 前就自行煩惱是怨. 後就化他煩惱非怨.

此怨2非怨義通上下. 大位分之. 初至四住行

修心出煩惱爲怨. 五地已上起化. 隨物煩惱

非怨. 今隨位別. 離業怨中先問後辯. 辯中先

出業怨之體. 謂謗方等. 下明菩薩畏而捨離.

離魔怨中先擧八魔. 下明菩薩修治捨離. 八

魔如前惡漏中說離二邊中先問次辯. 二

十五有是其果邊. 及愛因邊. 菩薩常離. 是名

下結. 是名第四總結此德. 有難解者下重

顯之. 德王先問. 問意如何. 如來向說修淨佛

土自居穢國事與言乖故今問之. 如來何故

但修九事不修淨土. 下佛答之. 先明自己

往修十事有淨土因. 若使已下明已現明淨

土之果. 前中先明已修十事. 一切已下擧他

類己明有果中句別有六. 一明此非穢. 若

使世界不淨充滿佛於中出無有是處正明非

穢. 汝莫謂等誡捨穢想. 二汝當智下明已他

方更有淨土. 言我不出閻色提界明更有也.

三如有人下顯向初句明此非穢. 先喩後合.

喩中假擧愚人爲說. 日月喩淨. 有人宣說此

有日月他方無者無有義理. 若有宣說他方

有淨此方無者亦無義理. 將此日月沿他有

淨. 3乍讀迷人. 准義可知. 四西方下顯前第

二明已他方更有淨土. 五爲化衆生故於此

下明閻色提之穢爲化衆生諸佛共4俱. 六慈

氏已下明閻色提之淨諸佛同處第五德中

初問次辯後總結之. 辯中五事. 報果爲體. 先

下	欄

擧五數. 次列五名. 前四福德. 後一智慧. 福中

初二. 自報具足. 後之二種爲他敬養. 以是下

結. 釋王言下問答料簡. 問相可知. 下佛先嘆

後正答之. 各有異義. 當爲汝說總標許說. 下

以六番廣辯可知第六德中初問次辯. 辯中

金剛三昧爲體義如別章. 此應具論. 文中初

言菩薩修得金剛三昧總以標擧. 下別顯之.

別中二十四復次文辯廣其相. 前二十一正

辯其相. 後三釋名. 前正辯中相從爲四. 初三

復次明能破義. 人次七復次明最勝義. 次四復

次明能照義. 後七復次明無分別義能路

義中初一破法. 第二破人. 第三破障. 就破法

中安住是中悉. 破諸法. 總以標擧. 下別顯之.

別中見法無常動相以無常義破壞諸法. 恐怖

因等以苦破法. 恐怖因緣是苦因也. 病苦劫

盜是苦果也. 念念滅壞無有眞實無我破法.

一切魔境無可見相以空破法. 次破人相. 於

中約就六度破之. 先順後反. 明破障中初先

立喩. 譬如金剛擬無不碎明能破障. 金剛無

損障. 不能壞. 下合可知次七復次明最勝

中. 初一復次體精故勝. 如寶立喩. 下合可知.

第二復次行主故勝. 初先 法說. 何以故者徵

前起後. 何故最勝. 下對釋之. 修是三昧一切

來屬. 次喩後合. 下五復次明其其破障攝善

力勝. 初二破障. 前破四住. 後破無明. 破四住

中先立其喩. 如人喩於四住煩惱. 違害衆善

名國怨□. 衆善違背名人厭患. 此定能斷名

有人殺. 衆行歸仰名無不讚. 下合可知. 破無

明中亦先立喩. 如人喩於無明住地. 無明力

經數:一七六四

經名:大般涅槃經義記卷第七

頁數:八○七

上	欄

大故云盛壯. 故勝□云無明住地其力最大.

餘行不治名無當者. 更有人者喩金剛定. 能

破無明名能伏之. 衆行歸依名世稱美. 下合

顯法. 金剛如是合更有人. 力能□伏合力能

伏. 以是義下合世稱美. 次一攝善. 如人在海

立喩顯法. 下合可知. 次一復次明破障力勝.

前明能治. 此明廣治. 先喩後合. 下一復次明

攝善力勝. 前者明其以終攝始. 此句明其以

上攝下. 先喩後合. 此七復次明最勝義次

四復次能照義中. 初一復次見法無□. 先法.

次喩. 後明不著. 第二復次見法生滅. 如坐四

衢立喩顯法. 人喩此定. 安住正法名坐四衢.

見生來去喩見一切諸法生滅. 下合可知. 第

三復次能見遠法. 先喩後合. 第四復次能見

遠國. 先喩後合. 文皆可知後七復次無分

別中. 前三復次於自行中心無分別. 後四復

次化他行中心無分別. 前自行中初一復次

明自滅障. 如由乾陀立喩顯法. 下合可知. 下

二復次明於向前滅障行中心無分別. 前復

次中金剛爲喩. 後復次中池水火等六事爲

喩. 合之可知. 後四復次於化他行無分別中

初二身業. 次一口業. 後一通於身口二業. 於

此三業心無分別. 前身業中初一復次變身

爲滿□沙界心無分別. 後一復次一念能

至□河沙界心無分別. 次一口中一念說法

能斷十方□沙世界衆生煩惱心無分別. 下

一通明身口業中先明身口二種化相. 以一

音說是其口業. 示現一色是其身業. 安住一

處復明身業. 演說一法復明口業. 下明菩薩

中	欄

心無分別. 雖見生等不取人相. 雖見色等不

取法相. 於中初辯. 何以下釋. 辯中初言雖 見

色等不取苦相. 見煩惱等不取集相. 見八聖

等不取道相. 見涅槃等不取滅相. 釋中初問

何故皆無. 下對釋之. 法本無相正解前無. 以

三昧下明見所由上來辯相. 下釋名義. 何

故名爲金剛三昧問以起發. 如金剛下三義

釋之. 一不定義. 如世金剛若置日中色則不

定. 此定如是於大衆中現種種身. 二最勝義.

如世金剛體精勝故無能平價. 此定如是無

能平量. 三勢力義. 如世金剛除貧去毒有大

勢力. 此定如是若有得者離煩惱苦諸魔邪

毒是名總結上來六德是其自分. 下四勝

進. 於勝進中初明修習對治功德. 先問次辯.

辯中初先總明四法爲涅槃因. 先思後知. 知

中初順次反後釋. 卽知四法爲涅槃因是其

順也. 若言懃等是其反也. 所以下釋次列

四名. 先問後列下廣釋之. 釋中五番隨文

以心. 前三總釋. 後二別解. 約行論之. 初之

一番明離過義. 第二一番明攝善義. 第三一

番重明離過. 後之兩番復明攝善就初番

中先喩後合. 喩中如人有病至醫喩近善友.

醫爲說藥喩聞正法. 至心善受喩繫念思. 隨

敎合等喩如說行. 下合下知第二番中先喩

後合. 喩中如王乃至諮臣其法云何喩近善

友. 王喩行人. 欲依正法修治行心名如法治.

欲令已行出障安隱是故名爲令民安樂. 問

友行義名諮智臣其法云何. 諸臣卽下喩聞

正法. 宣說過佛行法授與名以先王舊法爲

下	欄

說. 王旣聞下喩繫念思. 如法治下喩如說行.

下合可知第三番中重明離過. 與初何別.

前據菩薩明離輕惡. 此就凡夫彰離重過. 亦

先立喩. 初喩近友. 如人遇病近友所以. 有善

知識喩其善友. 略無近相. 而語已下喩聞正

法. 其人至下喩繫念思. 卽往彼下喩如說行.

下合文中先合近友. 聞法之喩略而不合. 至

心信等合明思惟. 菩薩思量爲益衆生捨過

心出. 是故宣說四無量心爲繫念思. 少者已

下合明修行. 文皆可知自下二番重明攝

善. 與前何別. 前第二番總明攝善. 下別顯

之. 於中初番上下通論. 後之一番簡勝去劣

就初番中先明近友. 文別有二. 一正明近友.

二若有親下明近友益. 前中有六. 一知識心.

有聰明者常敎不倦. 二知識人. 亦名爲體. 謂

佛菩薩聲聞□支. 三知識義. 何故名爲問以

起發. 下辯可知. 四知識儀. 如法而說如說而

行是其儀也. 先擧後辯. 辯中三番. 初番約就

離惡分別. 後二約就敎善分別. 先果後因. 五

知識法. 爲生心樂見過不說是其法也. 於中

初擧. 何等下辯. 不心自樂常爲衆生就心論

法. 則過不說就口明法. 以是下結. 六知識益.

空月喩說. 下合可知上來明友. 下明近益.

若近知識未有戒等起行之益. 未有令有已

有令廣復得了達十二部等生解之益次明

聽法. 於中有三. 一大小通擧. 謂能聽受十二

部經名爲聽法. 二簡小取大. 聽方等經名爲

聽法. 三於大乘中簡劣取勝. 聽涅槃經名爲

聽法. 於中初言眞聽法者聽大涅槃總以標

經數:一七六四

經名:大般涅槃經義記卷第七

頁數:八○八

上	欄

擧. 大涅槃中聞佛性下別顯所聞. 所聞有其

六句三對. 一聞佛性隱時之因. 二聞如來畢

竟不滅顯時之果. 此二一對. 三聞八道能證

之行. 四聞十一空所證之理. 此二一對. 五聞

發心得大菩提. 六聞發心得大涅槃. 此二一

對次明思惟. 文別有二. 第一約就十二因

緣對治之法明繫念思. 二約三三昧對治之

行明繫念思. 前中先喩. 病聞醫敎及藥名字

不能愈病喩簡前聞. 以服得差喩須後思. 次

合後結. 後中初問復以何義名繫念思. 次辯

後結. 辯中初言謂三三昧略以標擧. 次列後

辯下明修行. 云何徵問. 下對辯之. 辯中初

明依法修行. 法諸卽是常樂我下明所行法.

前中初言修行卽檀乃至波若明修正行. 知

陰入等明修正解. 後明法中初言. 法者卽常

樂等明法體相. 解大涅槃甚深義下約解顯

法上來一番上下通論自下一番簡勝去

劣先明近友. 文別有二. 一明佛菩薩以爲善

友. 二以是親友因緣已下明近有益前明

友中有八復次. 初一復次能調物心. 中六復

次巧爲善益. 後一復次內心平等. 初中第一

善知識者謂佛菩薩簡勝去劣. 簡去聲聞□

支佛等. 何以下釋. 初先徵問. 常以三種善調

伏故對問略解. 下別顯之. 先問. 次列. 以是下

結. 中六復次巧爲益中初二復次能化離過.

次二復次能敎生善. 次一復次復化離過. 下

一復次復敎生善. 初二復次化離過中. 前一

化人令離惡因. 後一化人令渡若果. 離惡因

中佛及菩薩爲大醫故名善知識略以標擧.

中	欄

何以下釋. 釋中初法次喩後合. 以是下結. 令

渡苦中如大船師立喩顯法. 次合後結. 次二

復次敎生善中. 前一復次敎生善因. 初法次

喩後合下結. 後一復次敎得樂果. 初先立喩.

上藥喩於諸佛菩薩. 見喩睹形. 觸者喩於親

近聽法. 念喩依行. 次合後結. 文皆可知. 次一

復次化離過中. 如香山中阿□池等擧妄顯

眞. 世人妄說阿□達池浴能滅罪故今擧之.

除此已往何等實下辯眞異妄. 先問. 次辯. 所

以下釋. 以是下結. 下一復次敎生善中先喩

次合. 以是下結. 此六復次巧爲善益. 譬如良

醫善八術下第八復次明佛菩薩內心平等.

先喩次合. 以是下結上明善友. 以是親下明

近有益次明聽法. 先問後辯. 辯中初先正

明聞法得近涅槃. 我處處下引說彰益. 前中

經文有五復次. 初一法說. 後四喩肉. 法中初

言以聽法故則具信根. 乃至佛果明聽有益.

是故下結. 是中正明由聽得佛. 1導須陀等乘

以論之下四喩中初長者喩明能誡遠. 第

二鏡喩明能示近. 第三商喩明能導遠. 第四

象喩明能暇近. 初中先喩. 喩中初至亦莫交

遊喩所聞法. 長者喩友. 子喩行人. 遣至他國

喩敎向佛. 行因貿果名市所須. 說諸地中障

治之相名示道路通塞之處. 敎防諸過名復

誡之. □女喩於五欲境界. 勸之捨離名無親

愛. 習近五欲能壞法身絶其慧命失功德財.

故言若親喪身□命及以財寶. 弊惡之人喩

惡知識. 敎其捨遠名莫交遊. 其子敬下喩修

行者聞法利益. 次合顯法. 菩薩爲生敷演法

下	欄

要亦復如是合前長者遣子他國市易所須.

示諸衆生諸道通塞合示道路通塞之處. 而

復誡之乃至莫交略而不合是等聞法合敬

父敎. 遠離諸惡合身安隱. 具足善法合獲寶

貨. 以是下結. 後三門中皆先立喩次合後結

文顯可知上來廣明聞法有益. 自下引說

證成有益. 文別有四. 一明聽法能離五蓋. 二

能離畏. 三能離癡. 四滅苦惱. 就初段中我處

處說聽離五蓋明有所離. 修七覺分明有所

起. 以修七下明有所成. 第二段中以聽法故

須陀離怖正明所離. 者何已下卽事以顯. 先

徵後辯. 四功德者如毘婆沙說. 近友聞法思

義修行是其四也. 十慰諭者如中阿含舍利

敎化病經中說. 彼有長者字須達多. 身有重

病. 2子時遣使問訊世尊幷請舍利希屈一顧.

舍利遂往. 須達見來卽欲下床. 舍利便止別

坐一床慰3諭長者莫怖莫怖. 所以者何諸凡

夫人成就不信. 身壞命終墮於惡道生地獄

中. 長者今日已有上信以是信故能滅苦痛

生極樂處. 或得斯陀或得阿4那長者先得須

陀洹果爲是不說. 此初慰諭. 善戒第二. 多聞

第三. 惠施第四. 善慧第五. 正見第六. 正志第

七. 正解第八. 正脫第九. 正智第十. 一一之中

慰諭之辭皆與初同. 十中前五是世間善. 後

五出世. 就出世中正見正志是無□道. 慧名

正見. 正思惟者名爲正志. 正解正脫是解脫

道. 慧名正解. 餘心心法說名正脫. 學等見者

名爲正智. 學人重觀四諦之理名學等見. 以

是下結. 何以下釋. 此是第二聽法離怖. 自下

經數:一七六四

經名:大般涅槃經義記卷第七

頁數:八○九

上	欄

第三明由聽法能離愚癡. 能知世人三種別

故. 先擧三人. 次列. 下辯. 後明聽法能具了知.

以是下結. 自下第四明由聽法能滅苦惱. 先

擧舍利往事顯之以是下結次明思惟. 先

問後辯. 有五復次. 初三離過. 次一生善. 後一

通明離過生善. 就前三中初離五欲次離四

倒. 後離四相. 文皆可識下明修行. 文有三

番. 第一總明離過修善以爲修行. 初問次辯

後結可知. 第二別明觀法離過以爲修行. 初

問次辯後結可知第三別明知法成善以爲

修行. 先問後辯. 有二擧數. 實與不實列其

名字下釋其相. 先解不實. 下解其實. 先問

後釋. 釋中初先開列七門. 後廣辯釋. 前開門

中涅槃是果. 佛性是因. 如來法僧卽是菩提.

實相世諦. 虛空眞諦. 知此七法名實修行. 有

人一向說空爲性. 准此七門明空非性釋

中有二. 一通就諸法以彰七別. 二諸佛如來

煩惱不起名涅槃下就佛論七明七無別

初中先解涅槃之義. 初問. 次釋. 後總結之. 釋

中初明八義涅槃知大異小. 先問次辯後結

可知. 後八及六知小異大. 於中有四. 一擧凡

夫八事涅槃. 二列小乘六事涅槃. 具應有八.

無常無我略而不擧. 三有凡下解凡涅槃. 先

擧次釋後結可知. 四云何下解小涅槃. 先問

後釋. 前隱無常釋中有之. 若如是下結前異

後. 名知涅槃非佛性等次解佛性. 先問次

釋. 前六後七皆就因說. 隨相別分我是佛義

在因不論. 樂者是其涅槃之義. 通則因中亦

有涅槃. 樂隨涅槃因中亦有. 故下1文說菩

中	欄

薩涅槃有樂有淨. 別則涅槃唯在佛果. 樂隨

涅槃在因不說. 故下文言. 諸佛如來不生煩

惱故有涅槃. 菩薩雖斷非是不生故無涅槃.

無涅槃故不說樂矣. 據實通論因中性體亦

有我樂. 是名下結次解如來. 先問次辯. 有

十一相. 是覺相者如來是人. 覺知法也. 善等

可知. 是名下結

次解知法. 先問次辯. 法通染淨是故具有善

不善等. 亦十一對. 是名下結次解知僧. 先

問次辯. 辯中有九. 常樂我淨大乘僧也. 弟子

相下小乘僧也. 現稟聖敎名弟子相. 人粗易

睹故言可見. 行順名善. 眞與不實下文自解.

先解善義. 何故徵問. 一切聲聞當得佛道故

名爲善. 下釋是眞. 何故徵問. 現悟法性故得

名眞. 是名下結. 次釋實相. 先問次辯. 依大品

經偏名眞諦以爲實相. 此經下文亦說眞諦

以爲實相. 今此所論是其世諦. 是世諦故生

死涅槃染淨諸法一切皆是. 是故若常若無

常等斯名實相. 有十三對. 是名下紺. 是名實

相非涅槃等結此異餘. 是名菩薩修大涅槃

知涅槃等差別之相結前異後. 結前六門異

後虛空名差別相. 又知前六各各不同亦名差

別次釋虛空. 初先正解. 下擧涅槃類顯虛

空. 前中初明菩薩知空. 後辯空相知中四

句. 初言菩薩修大涅槃不見虛空略明菩薩

離相不見. 證空之時不見空外別更有心. 以

無心故不見心外別更有空. 空外無心2卽無

能見. 心外無空便無所見故不見空. 二何以

下釋成不見. 初先徵問. 菩薩修經應當見空.

下	欄

今以何故導其不見. 佛及菩薩雖有五眼所

不見者對問辯釋. 五眼名義備如上辯. 五眼

中慧實能見空. 但見空時不見空外故有眼能

見. 以無眼故亦無眼外有空可見. 故曰不見.

三唯有慧下就前不見略說爲見. 此慧猶前

五中慧眼. 此慧證空無所見時眞名見空. 故

云唯慧乃能見耳. 四慧眼所見. 無可見下釋

前不見以爲見義. 良以有見乖前不見故今

釋之. 此云見者無法可見故名爲見上明

能知. 下次辯其虛空體相. 粗分有二. 細分有

六. 粗分二者. 初至衆生與虛空性俱無實來

略辯空相. 如人說下廣顯空相. 細分六者. 略

中有三. 一法說明空. 二空名無下喩說明空.

借世太虛類顯理空. 三衆生性下擧淺類深.

以衆生空類顯法空. 下廣文中還廣此三故

有六分就前略中先釋初段 . 若是無物名

虛空者牒前慧眼所見無法說以爲空. 此說

本來自體無法以爲虛空. 非是有物除以爲

空. 如是虛空名爲實者辯眞異僞. 不同妄情

破法爲空故名爲實. 以是實故名常無者明

空非始本來常寂. 不同對治破有始空故曰

常無. 又此空理不同諸佛果德常住故曰常

無. 以常無故無樂我淨彰空異有. 不同有法

有我樂淨是以言無. 又亦不同妄情所取我

樂及淨故說爲無. 非無理淨. 第二喩中空名

無法無法名空牒前法說. 譬如世間無物名

空擧喩類顯. 世間太虛是其本來自體無物.

與彼法性理空相似故擧類之. 虛空之性亦

如是等辯法同喩. 第三擧淺類深之中. 衆生

經數:一七六四

經名:大般涅槃經義記卷第七

頁數:八一○

上	欄

之性與虛空性俱無實者. 生空是其衆生之

性. 虛空是前所辯法空. 淺深雖殊俱是本來

自體無性故名爲空上來三段略辯空義

下重廣之. 文亦有三. 一廣顯前法. 二如世間

下廣顯前喩. 三猶如世下廣前第三擧淺類

深. 就初段中兩徵兩釋. 初何以故徵前法說

以起於後. 前法說中說言無物名爲虛空. 復

言此空名爲常無. 故今徵問. 無物名空何故

言常. 下對釋之. 如人說言除物作空擧他異

說. 而是虛空實不可作破之顯理. 以不可作

故名爲無. 言何以故乘言重徵. 菩薩觀解破

相爲空. 今何以故言空□作. 下對釋之. 初先

正解無作之義. 若可作下破作成無. 前中初

言無所有故正解無作. 空是無法云何可作.

以無有故當知無空是虛空性牒以結之. 以

彼虛空無所有故當知自體無法之空是虛空

性由是□作. 破有作中若可作者擧他所立.

則名無常徵以顯過. 若無常者不名虛空責

以顯非上來段廣前法說. 自下第二廣

顯前喩. 何故須顯. 前擧太虛以類理空. 一切

世人多說太虛別有體性. 若別有性不得名

空. 便乖所說. 今須破有以成無義. 故須重顯.

文中初言如世人說虛空無色無□不變. 是

故世稱虛空之法爲第五大擧他所立. 而是

虛空實無有性破之顯無. 以光明故故名虛

空實無虛空釋有顯無. 光故名空是釋有也.

實無虛空是顯無也. 世人於彼日光明中見

無異物便生空相說言有空. 而此虛空實無

所有. 此說實無爲虛空矣自下第三廣前

中	欄

略中擧淺類深. 次擧生性類空無性. 今擧世

諦助以顯之. 如彼世諦實無其性爲生說有.

虛空如是實無其性. 爲衆生故說有虛空

前正辯空. 下擧涅槃類以顯之. 於中有五.

一正擧涅槃爲1類前空. 二涅槃卽下簡有異

空. 三涅槃雖下因明涅槃常樂我淨. 乘彰涅

槃寂樂非受. 四諸佛下因明涅槃寂滅之樂.

乘明佛等樂相差別. 五德王白下於前義中

有難解者問答重顯. 初中涅槃亦復如是總

擧類空. 無相義齊故云如是無有住處. 直是

諸佛斷煩惱處故名涅槃辯相續空第二句

中涅槃卽是常樂我淨簡有異空. 何故須簡.

前說虛空無我樂淨. 今說涅槃亦如虛空. 懼

畏世人取彼涅槃全同虛空無我樂淨故須

簡之. 簡之云何. 空是無理無我樂淨. 涅槃果

德體是有故具足四義. 是故說言涅槃卽是

常樂我淨第三句中涅槃雖樂非是受樂是

寂樂者. 前說是樂懼同世受故復辯之. 於中

先明雖樂非受. 後明唯是寂滅之樂. 分相如

是. 若據攝相. 佛智卽是大涅槃中波若所收.

是卽涅槃亦有知樂. 故上文中宣說涅槃具

足四樂斷受寂滅覺知不壞. 今說非受當前斷

受. 今說寂滅當前寂樂. 覺知是佛故今不論.

不壞是常所以不辯自下第四因前宣說涅

槃寂樂. 乘明佛等樂相差別. 佛有二樂. 滅離

諸苦故有寂樂. 證法適神故有知樂. 實相世

諦義通染淨故有三樂. 就生死法宣說實相

則有受樂. 就佛果德宣說實相則有寂樂及

覺知樂. 佛性體寂唯一寂樂. 以末顯故無覺

下	欄

知樂. 以當見故得菩提時亦有菩提覺知樂

也自下第五於前義中隱者重釋. 何故須

然. 如來昔說身智盡處以爲涅槃. 今說諸佛

煩惱盡處是其涅槃. 二言相乖故須重釋. 又

佛昔說煩惱斷處身爲涅槃. 今此宣說涅槃

如空體無所有. 兩言相異故須辯釋德王

先問. 問中初別. 後總結呵. 別中有五. 相從爲

三. 尼連告魔是等一句. 菩薩已斷是第二句.

昔告生名是第三句. 毘舍告魔是第四句. 爲

力士說後夜涅槃是第五句. 相從三者. 前之

兩句執彼身智盡滅之處以爲涅槃. 難破煩

惱斷處爲是. 第三一句執惑斷處身之與智

卽爲涅槃. 難破向前涅槃如空無有住處. 後

之八句還執身智滅爲涅槃. 難破煩惱斷處

爲是初句難中若煩惱斷是涅槃者是義不

然牒以總非. 何以下釋. 先自徵責. 如來往等

擧佛昔言徵以顯非. 如來昔日斷煩惱竟而

言未入明斷非是第二句中曲有兩句. 若

斷是者諸菩薩等於無量劫已斷煩惱何故不

得稱爲涅槃. 是第一句准上責下. 佛斷得是

菩薩亦 斷以何義故不名涅槃. 此亦卽是准

下徵上. 菩薩斷處不名涅槃明佛斷處亦非

涅槃. 俱是斷處何緣獨稱諸佛有之菩薩無

耶. 是第二句擧同責別. 斷處不殊何故佛有

菩薩偏無. 此亦卽是准下驗上. 菩薩有斷而

無涅槃明佛涅槃非是斷處. 此之二句下佛

別答宜審記知第三問中執惑斷處身之與

智卽爲涅槃. 難破向前涅槃如空無有住處.

若斷非者逆取佛意. 恐佛被徵說惑斷處身